ຊາວອັຟການິສຖານ ຢ້ານວ່າ ກຸ່ມຕາລີບານ ຈະກັບມາກຳອຳນາດຄືນອີກ ຫລັງຈາກ ສຫລ ຖອນທະຫານອອກໄປ 
ໃນຂະນະທີ່ສະຫະລັດ ແລະບັນດາປະເທດພັນທະມິດ ເລີ້ມຖອນກຳລັງ ອອກຈາກອັຟການິສຖານໄປຢູ່ນີ້, ຊາວອັຟການິສຖານຫຼາຍຄົນ ຢ້ານກົວວ່າ ກຸ່ມຕາລີບານ ອາດກັບຄືນມາກຳອຳນາດ.
ໃນຂະນະທີ່ສະຫະລັດ ແລະບັນດາປະເທດພັນທະມິດເລີ້ມຖອນກຳລັງອອກຈາກອັຟການິສຖານໄປຢູ່ນີ້, ຄວາມຢ້ານກົວກ່ຽວກັບຄວາມຮຸນແຮງທີ່ເພີ່ມຂຶ້ນແລະການກັບຄືນມາກຳອຳນາດຂອງກຸ່ມຕາລີບານໄດ້ເຮັດໃຫ້ຊາວອັຟການິສຖານຫຼາຍຄົນມີຄວາມວິຕົກກັງວົນໃຈ ນັກຂ່າວວີໂອເອ Ayesha Tanzeem ມີລາຍງານມາຈາກນະຄອນຫຼວງກາບູລ ຊຶ່ງບົວສະຫວັນຈະນໍາມາສະເໜີທ່ານໃນອັນດັບຕໍ່ໄປ ມື້ນີ້ ກໍເປັນພຽງອີກມື້ນຶ່ງ ສຳລັບທ້າວ ນໍ ອາເມດ (Noor Ahmed) ທີ່ນະ ຄອນຫຼວງກາບູລຂອງອັຟການິສຖານ ລາວກໍາລັງຈືນເຂົ້າໜົມຫຍັດໃສ້ຊາໂມຊາ ທີ່ເປັນທີ່ນິຍົມກັນຫລາຍຂອງຄົນທ້ອງຖິ່ນໂດຍຫວັງວ່າ ຈະຂາຍໃນມື້ສິ້ນສຸດບຸນຖືສິນອົດ ຊຶ່ງເປັນມື້ຍຸຕິການອົດອາຫານໃນຊ່ວງບຸນຣາມາດານ ລາວບໍ່ສົນໃຈວ່າ ກຳລັງຕ່າງປະເທດຈະຢູ່ ຫລື ໄປ ທ້າວນໍ ອາເມດ (Noor Ahmed) ເວົ້າວ່າ: ສະຫະລັດ ແລະບັນດາປະເທດພັນທະມິດໄດ້ເລີ້ມຖອນກຳລັງອອກຈາກ ອັຟການິສຖານຢ່າງເປັນທາງການ ແລະໂອນການປະຕິບັດງານທັງຫລາຍໃຫ້ແກ່ຄູ່ພາຄີອັຟການິສຖານ ບາງຄົນ, ຄືທ້າວອາເມດແມ່ນໄດ້ບໍ່ສົນໃຈເລື້ອງນີ້ ແຕ່ການເຄື່ອນໄຫວທີ່ຈະຖອນກຳລັງດັ່ງກ່າວອອກໄປ ໄດ້ສົ່ງຄື້ນສັ່ນສະເທືອນຜ່ານຫຼາຍພາກສ່ວນໃນສັງຄົມ ນາງ ເມບຸບບາ, ຜູ້ອາໄສຢູ່ໃນນະຄອນຫລວງກາບູລ ກ່າວເປັນພາສາດາຣີວ່າ: ງນຶ່ງກ່ຽວກັບການປົກປ້ອງພວກເຮົາ ພວກເຮົາຢ້ານວ່າ ສິ່ງຕ່າງໆຈະກັບຄືນໄປສູ່ອະດີດອີກ " ອະດີດທີ່ຜ່ານມາ ແມ່ນຕອນກຸ່ມຕາລີບານປົກຄອງອັຟການິສຖານ ແລະແມ່ ຍິງມີສິດໜ້ອຍດຽວ ນັບແຕ່ນັ້ນເປັນຕົ້ນມາ, ປະເທດກໍໄດ້ມີບາດກ້າວຂະ ໜາດໃຫຍ່ ປະເທດອັຟການິສຖານໃໝ່ ແມ່ນຖືກຂີດໝາຍດ້ວຍການລະເບີດຂຶ້ນຂອງສື່ມວນຊົນແລະທາງເລືອກຕ່າງໆ ໃນການບັນເທີງ ແລະການມີຊາວໜຸ່ມ ທີ່ມີການສຶກສາໃນມະຫາວິທະຍາໄລ ແລະແມ່ຍິງທີ່ເຮັດວຽກຢ່າງຫລວງ ຫລາຍພາຍມາກ ປະຊາຄົມສາກົນໄດ້ໃຫ້ຄຳໝັ້ນສັນຍາວ່າ ຈະຮ່ວມມືກັບປະເທດດັ່ງກ່າວຫຼັງຈາກກອງກຳລັງຂອງຕ່າງປະເທດໄດ້ຖອນອອກໄປແລ້ວ ແຕ່ກຸ່ມຕາລີບານ ໄດ້ເພີ່ມທະວີການໂຈມຕີຕໍ່ລັດຖະບານອັຟການິສຖານແລະ ກຳລັງຮັກສາຄວາມປອດໄພ ໃນປີກາຍນີ້ ແລະການເຈລະຈາສັນຕິພາບລະ ຫວ່າງກຸ່ມຕາລີບານ ແລະລັດຖະບານອັຟການິສຖານໄດ້ຢຸດສະງັກລົງ ຄວາມເຊື່ອໝັ້ນໃນກອງກຳລັງຮັກສາຄວາມສະຫງົບອັຟການິສຖານ ແລະຄວາມສາມາດຂອງພວກເຂົາເຈົ້າ ທີ່ຈະສະກັດກັ້ນກຸ່ມຕາລີບານໃຫ້ຢູ່ໄດ້ ແມ່ນຍັງຕໍ່າ ຫຼາຍຄົນ, ລວມທັງເຈົ້າໜ້າທີ່ຂັ້ນສູງຂອງສະຫະລັດ, ຢ້ານວ່າການສູ້ລົບ ຈະຮຸນແຮງຂຶ້ນ ແລະເຮັດໃຫ້ເມືອງຕ່າງໆ ມີຄວາມສ່ຽງທີ່ຈະຖືກຍຶດຄອງໂດຍກຸ່ມຕາລີບານໄດ້ງ່າຍ ລັດຖະບານພະຍາຍາມຫຼຸດຜ່ອນຄວາມກັງວົນໃຈທີ່ວ່ານັ້ນ ໃນອາທິດແລ້ວນີ້, ລັດຖະບານໄດ້ໃຫ້ສຳນັກຂ່າວຕ່າງໆ ໄປທັດສະນະສຶກສາຢູ່ຖານທີ່ໝັ້ນຂອງກອງກຳລັງປະຕິບັດງານພິເສດ - ທີ່ເຕັມໄປດ້ວຍສຽງຍິງປືນ ແລະລົດຖັງກໍາ ລັງຍິງຢູ່ ນາຍພົນຮາຍບາຕູລາ ອາລີຊາດາ (Haibatullah Alizada), ຜູ້ບັນຊາການ ກຳລັງພິເສດອັຟການິສຖານກ່າວເປັນພາສາອັງກິດວ່າ: ຄຳເວົ້າທີ່ເຄັ່ງຂຶມ ເຊິ່ງຫຼາຍຄົນ ໂດຍສະເພາະແມ່ນພວກຊາວໜຸ່ມ ເວົ້າວ່າ ມັນເຮັດໃຫ້ເຂົາເຈົ້າສະບາຍໃຈໄດ້ໜ້ອຍດຽວ ຫລາຍໆຄົນເວົ້າວ່າ ເຖິງແມ່ນວ່າ ຈະມີການເຈລະຈາແກ້ໄຂບັນຫາທາງດ້ານການເມືອງກັບກຸ່ມຕາລີບານແລ້ວກໍຕາມ ມັນກໍ່ອາດຈະນໍາໄປສູ່ການເຮັດໃຫ້ສິດທິທີ່ໄດ້ຮັບໃນໄລຍະສອງທົດສະວັດທີ່ຜ່ານມາ ຖອຍຫລັງໄປອີກ ໃນກໍລະນີທີ່ຮ້າຍແຮງທີ່ສຸດ, ພວກເຂົາເຈົ້າຢ້ານວ່າມັນຈະມີການກັບຄືນໄປສູ່ຊຸມປີ 1990 ນັ້ນອີກ- ໃນຕອນທີ່ມີສົງຄາມກາງເມືອງແກ່ຍາວໄປເປັນເວລາຫຼາຍປີ ຊຶ່ງເຮັດໃຫ້ທະຫານຕາລີບານ ຍຶດຄອງນະຄອນຫລວງກາບູລໄດ້ ໃນຂະນະທີ່ປະຊາຊົນໝົກໝຸ້ນຢູ່ກັບຊີວິດປະຈຳວັນຂອງພວກເຂົາເຈົ້າຢູ່ນັ້ນ, ການມີຄົນຍ່າງຢູ່ຕາມຖະໜົນຫົນທາງ, ການຊື້ເຄື່ອງຂອງສໍາລັບບຸນອີດ (Eid), ຄວາມເປັນປົກກະຕິຂອງການດໍາລົງຊີວິດ ໄດ້ເຊື່ອງຊ້ອນຄວາມກັງວົນຂອງປະເທດນຶ່ງ ທີ່ມີຄວາມຫວັ່ນວິຕົກໃນ ເລື້ອງອະນາຄົດຂອງຕົນ